GiliGold/VAD_KnessetCorpus huggingface dataset:
אופיר פינס-פז:
יש אזורי תעשיה שבוודאי סופגים היום מכות ולא יכול להיות שהם יהיו בתנאים יותר קשים מאזורים שמוגדרים בקו העימות.
אופיר פינס-פז:
עם כל הכבוד, מה זה קו העימות היום?
אופיר פינס-פז:
היום קו העימות השתנה.
אופיר פינס-פז:
אני שמח שהגזרה הצפונית היא מאוד מאוד רגועה ואני מקווה שזה יימשך לאורך זמן, אבל הגיזרה הפלשתינית היא קו העימות היום.
בנימין אלון:
כל יום יורים על אזור התעשייה בנווה דקלים.
בנימין אלון:
הוא לא נחשב עדיין קו עימות.
שלום בן-נתן:
מטפלים בזה.
עו"ד דרורה ליפשיץ:
למעשה, מה שאתם אומרים הוא שיכול להיות שאין טעם לאזור א', כי כל אזור א' הוא קו עימות.
עו"ד דרורה ליפשיץ:
אז זה אזור אחד.
שלום בן נתן:
יש לנו מצב נתון.
שלום בן נתן:
התקנות האלה עוזרות גם לאזור א' וגם לקו העימות.
שלום בן נתן:
הן עוזרות לכולם.
שלום בן נתן:
ברגע שהתקנות יאושרו בקריאה שנייה ושלישית, ישנו תהליך הפרסום ויעברו חודשיים פלוס ימים.
אופיר פינס-פז:
אתם באיחור גדול אבל לא בגלל הוועדה, אלא בגלל הממשלה.
שלום בן נתן:
אין לי טענות לוועדה ולא יכולות להיות לי טענות לוועדה.
שלום בן נתן:
אני מציין מצב.
שלום בן נתן:
בשנת 2000 כמעט שני מיליארד שקל הועברו לאזורים האלו, ובעיקר לאזור א', אזור ב', ואזור קו העימות, לעומת ששה מיליארד של סך הכל הזמנות למשרד הביטחון.
שלום בן נתן:
יש שם עדיפויות למינהן.
שלום בן נתן:
באזור א' ובאזור ב' נותנים הזדמנות למפעל לרדת למתחרה הנמוך.
שלום בן נתן:
בקו העימות אנחנו מתיישרים לפי ההצעה, כל עוד יש הבדל של 15%.
שלום בן נתן:
יש לנו שלוש רמות של עדיפויות: עדיפות עליונה זה אזור עימות שבמכרזים ניתנת להם העדפה של 15%, וההזמנה יוצאת יותר גבוה מעל המתחרה.
שלום בן נתן:
יש עדיפות בינונית שהיא באזור א', גם 15%, אבל סך הכל נותנים למפעל שבאזור א' First Right of Refusion, תרד בבקשה לגובה המחיר של מתחרה שלך.
שלום בן נתן:
בב' זה רק חמישה אחוז, וגם שם מציעים לרדת 5% כלפי מטה.
שלום בן נתן:
משרד הביטחון בלי זה מצבע עבודת מטה להחליט באיזה אזורים המצב הוא כמו שהיה בצפון, ואזור עטרות נמצא בינהם.
שלום בן נתן:
ייתכן ויהיו כמה עשרות אזורים שהמפעלים שנמצאים שם ייהנו מזה.
שלום בן נתן:
זה ייקח זמן.
אופיר פינס-פז:
למה זה ייקח זמן?
אופיר פינס-פז:
אם אני עכשיו משנה את החוק ואני נותן למשרד האוצר יום, יומיים שלושה להתייעצויות והם נותנים לי תשובה כזו או אחרת.
אופיר פינס-פז:
אם הם יתנו לי תשובה חיובית ויש הסכמה לשינוי התקנות, אז עדיף.
אופיר פינס-פז:
אם הם יתנו לי תשובה שלילית, אז אני מעביר את החוק כפי שהוא והאוצר יגיש הסתייגות ונראה מה יקרה במליאה.
שלום בן-נתן:
אם זה עניין של שבוע עשרה ימים, אז ממש אין לנו בעיה.
אילן רומן:
ראשית, אני מברך על הדיון, אבל חייבים לזכור דבר אחד.
אילן רומן:
אנחנו היום כבר בסוף חודש מאי.
אילן רומן:
אנחנו מדברים על תקופה קצרה מאוד שתיגמר עוד לפני שהמפעלים והמערכות יתכווננו לנושא הזה, ושוב נגיע לצורך לחדש.
אילן רומן:
אחד הדברים הבסיסים החשובים לפיתוח תעשייה וכלכלה הוא יציבות.
אילן רומן:
אני חושב שצריך להאריך את תוקף התקנה הזו בעניין העדפה של המפעלים לפחות לתקופה של שנתיים.
אילן רומן:
כלומר, לשנה פלוס מה שנשאר.
אילן רומן:
כי המפעלים לא יוכלו להתארגן לקראת השינוי.
אילן רומן:
אנחנו מדברים על רכישות של מפעלי מזון שבהם המכירה היא עונתית.
אילן רומן:
לדוגמא, אם מפעל המצות בעטרות סיים עכשיו את עונת הפסח, העונה הבאה היא בדיוק כשתוקף התקנות יפוג.
אופיר פינס-פז:
ראשית, מר רומן, הדברים שלך הם דברי טעם, אלא מה?
אופיר פינס-פז:
ברגע שהוראת השעה באה מידי הממשלה, אני יכול לאשר אותה, אני יכול לשנות אותה.
אופיר פינס-פז:
מטבע הדברים, הוראת שעה נועדה לפרק זמן של מקסימום שנה.
אופיר פינס-פז:
בית המשפט ביקש עכשיו את תשובת הממשלה לשאלה למה האריכו את הוראת השעה לאי גיוס בני הישיבות לשנתיים.
אופיר פינס-פז:
הוראת שעה לשנתיים היא עניין מסובך.
אופיר פינס-פז:
שנית, אם אני מכניס את עטרות פנימה, זה כבר תקדים מסוים.
אופיר פינס-פז:
אני לא רוצה להקשות על הממשלה יתר על המידה.
אופיר פינס-פז:
שלישית, כשנותנים לך אצבע אל תיקח את כל היד.
אילן רומן:
הנושא של עדיפות לאומית א' לאזור התעשייה עטרות, הוארך בזמנו לחמש שנים, מול שאר חלקי ישראל שהוארכו רק לשנתיים.
אילן רומן:
זאת אומרת, שניתן לעשות התייחסות נקודתית.
אילן רומן:
הממשלה עושה את זה.
אופיר פינס-פז:
אפשר.
מוטי טפרברג:
בראשית דבריי, אני רוצה להודות על היוזמה הברוכה הזו.
מוטי טפרברג:
במסגרת תפקידי פניתי גם למשרד האוצר וביקשתי את ההכרזה על אזור תעשיות.
מוטי טפרברג:
נראה לי שקצת הייתה בריחה מהחוק של חבר הכנסת לנגנטל.
מוטי טפרברג:
בנוסף לנושא העדפת המכרזים, הייתי רוצה לזרז את ההכרזה הזו כדי שגם בקרן הפיצויים יוכלו אותם מפעלים לדרוש ולבקש את מה שהם היום מפסידים.
מוטי טפרברג:
יש באזור התעשייה עטרות בעיה קרדינלית.
אופיר פינס-פז:
אבל זה לא במסגרת החוק הזה.
אופיר פינס-פז:
צריך להגיד את האמת.
אופיר פינס-פז:
החוק הזה ייתן עדיפות רק למספר מאוד מצומצם של מפעלים בעטרות.
אופיר פינס-פז:
מקסימום, עשרה או שנים עשר מפעלים בגלל שרוב המפעלים לא מתחרים במכרזים של משרד הביטחון.
אופיר פינס-פז:
אבל, זה בכל זאת איזשהו איתות לאזור כולו שלא כדאי להם לעזוב את אזור עטרות.
אופיר פינס-פז:
אני לא יכול להישאר אדיש לנוכח מה שקורה שם.
עו"ד דרורה ליפשיץ:
השאלה אם היו מכרזים של משרד הביטחון שבהם יודעים שמפעלים מאיזור עטרות ניגשו ולא זכו בגלל שהם לא היו כקו עימות?
אילן רומן:
כן יש לי פה דוגמא.
אופיר פינס-פז:
אנחנו קיימנו ישיבה מסודרת במשרד הביטחון עם כל התעשיינים שמועסקים על ידי משרד הביטחון והיה דיון פרטני.
אופיר פינס-פז:
אין ספק שהעובדה שקו עימות מקבל העדפות, זה מרע את מצבם של המפעלים שמתמודדים בעיקר מאזור התעשייה עטרות, וכנראה גם מאזורי תעשייה אחרים.
אופיר פינס-פז:
לא רק שלא השארנו אותם במצב קשה, אלא הרענו את מצבם וזה דבר שלא מתקבל על הדעת.
אופיר פינס-פז:
יש היום פרוספריטי בקו העימות, צריך להגיד את האמת.
מוטי טפרברג:
יש לזרז את ההכרזה של שר האוצר לעניין חוק לנגנטל שהוא מאוד מאוד חשוב למפעלים.
מוטי טפרברג:
לדעתי, החוק הזה הוא מבורך, אבל הוא טיפה בים.
אופיר פינס-פז:
אנחנו לא משלים את עצמנו שזה יפתור את הבעיות של עטרות.
אופיר פינס-פז:
שלמה, יש לך ניסוח?
שלמה שוהם:
זה ממש לעשות את הבלתי אפשרי.
שלמה שוהם:
אני לא מתחייב על הניסוח.
אופיר פינס-פז:
אתה יכול לחשוב עליו יחד עם היועצת המשפטית של משרד האוצר.
אופיר פינס-פז:
אני רוצה לתת לכם את היכולת לנסח את ההצעה כאשר ההחלטה תהיה להכניס את אזור עטרות.
אופיר פינס-פז:
האישור הוא אישור, אלא אם כן יבוא משרד האוצר ויאמר לי לא להשאיר את החוק כפי שהוא ושהוא יביא לנו תקנות לאישור.
אופיר פינס-פז:
השאלה היא איך אני מבצע הצבעה במורכבות הזו.
אופיר פינס-פז:
מר רומן, האם השם אזור התעשייה עטרות הוא השם הרשמי של האזור הזה?
אילן רומן:
כן.
שלמה שוהם:
ההצעה שלי היא שבהצעת החוק הזו אחרי סעיף 1 יבוא סעיף 1(א) שכותרתו תהיה הוספת סעיף 3ג והוא יאמר כך: אחרי סעיף 3ב יבוא 3ג: על אף הוראות סעיפים 3א ו-3ב יהא אזור התעשייה עטרות, אזור עדיפות לאומית ויחולו עליו הוראות סעיף 3א.
עו"ד דרורה ליפשיץ:
שלמה, זה לא נותן שום דבר, כי כבר היום עטרות הוא אזור א'.
עו"ד דרורה ליפשיץ:
כיום אנחנו נמצאים בסעיף 3א רבתי וצריך להוסיף בו פיסקה ולומר שאזור עטרות, בהגדרה שיהיה אזור עטרות, ייחשב לצורך תקנות חובת המכרזים כך וכך כאזור קו עימות.
אופיר פינס-פז:
אני רוצה להזכיר את קו עימות בצפון.
עו"ד סיגל קוגוט:
יש לך הגדרה של אזורי עדיפות לאומית ואתה צריך להגדיר גם אזור קו עימות ולהכניס שם את עטרות.
עו"ד סיגל קוגוט:
היושב ראש רוצה שדין עטרות יהיה כדין אזור קו עימות.
אופיר פינס-פז:
לצורך מכרזי משרד הביטחון.
עו"ד סיגל קוגוט:
צריכים לשפץ את הנוסח.
עו"ד סיגל קוגוט:
אני מבינה כי בכל מקרה מחכים כמה ימים לראות אם ממילא יכריזו עליהם כאזור קו עימות.
שלמה שוהם:
אנחנו נכתוב: יושווה מעמדו של אזור התעשייה עטרות למעמד אזור קו העימות בצפון.
עו"ד דרורה ליפשיץ:
בתקנות יש אזור קו עימות.
עו"ד דרורה ליפשיץ:
ההגדרה של אזור קו עימות היא ישובים בצפון.
אופיר פינס-פז:
אפשר עוד להתייעץ לגבי הנוסח.
אופיר פינס-פז:
אין לי שום בעיה.
אופיר פינס-פז:
שלמה, אני רוצה להביא לאישור את ההצעה בתוספת התיקון שהנוסח המדויק שלו ייקבע.
שלמה שוהם:
התיקון אומר שאזור התעשייה עטרות יקבל את הזכויות שמקבל אזור קו עימות כהגדרתו בתקנות.
עו"ד דרורה ליפשיץ:
יקבל את אותם זכויות במסגרת התקנות, רק לעניין הזה.
שלמה שוהם:
רק לעניין התקנות.
אופיר פינס-פז:
אני רוצה לאשר את זה לקריאה שנייה ושלישית עכשיו ואני אביא את זה להצבעה רק ביום רביעי כדי לתת לכם את היום ואת הימים שני ושלישי לטפל בעניין.
אופיר פינס-פז:
אם תביאו לי תקנות, אני אקבע ישיבה מיוחדת לאישור התקנות לפני יום רביעי, ואז אני אעשה את השינוי, בסדר?
שלמה שוהם:
בסדר גמור, אז כרגע אין הצבעה.
אופיר פינס-פז:
יש הצבעה.
אופיר פינס-פז:
אני רוצה להסביר, אני עכשיו מאשר את זה לקריאה שנייה ושלישית בנוסח החדש.
אופיר פינס-פז:
יחד עם זה, אני אומר לפרוטוקול שההצבעה במליאה תהיה ביום רביעי.
דורית ואג:
ביום רביעי אין הצעות חוק ממשלתיות.
אופיר פינס-פז:
אני יודע.
אופיר פינס-פז:
אני אבקש מיושב ראש הכנסת להביא את זה להצבעה ביום רביעי ואני אסביר לו את מורכבות העניין.
אופיר פינס-פז:
ההצבעה תהיה ביום רביעי כדי לתת זמן למדינה להחליט.
אופיר פינס-פז:
זו פרוצדורה.
אופיר פינס-פז:
עם כל הכבוד, זו לא החלטה של דרורה.
אופיר פינס-פז:
היא צריכה להביא את זה לשר, ויש ממשלה, וצריך גם את משרד המשפטים.
אופיר פינס-פז:
צריך גם לתקן תקנה וצריך להביא אותה ולהצביע.
אופיר פינס-פז:
לכן, ההצבעה על זה במליאה תהיה ביום רביעי, כדי לתת יומיים וחצי לטפל בעניין.
אופיר פינס-פז:
אם המדינה תודיע לי שהיא רוצה את זה במסגרת תקנות, אני אקבע עוד ישיבה של הוועדה שלא מן המניין ביום שלישי או ביום רביעי בבוקר כדי לאשר את התקנות, וממילא להצביע מחדש.
אופיר פינס-פז:
אני אעשה אז רביזיה.
אופיר פינס-פז:
אני אעשה הצבעה מחודשת.
אופיר פינס-פז:
אני אוציא את הסעיף ואני אביא אותו כפי שהוא.
שלמה שוהם:
מבחינת הנוהל התקין אולי בכל זאת כדאי לתת עוד יומיים להצביע בנושא הזה בוועדה.
שלמה שוהם:
אדוני היושב ראש, אני מבין את השיקולים שלך, אבל אתה לא עושה עכשיו הצבעה ורביזיה.
שלמה שוהם:
אם נניח הם הולכים לך ביחד, אתה צריך להחזיר את זה חזרה לוועדה.
דורית ואג:
לא, אם אתה מניח אז יש פרוצדורה על פי התקנון להחזיר לוועדה.
אופיר פינס-פז:
אני לא מניח.
דורית ואג:
אם רוצים להצביע ביום רביעי זה צריך להיות מונח ביום שלישי, לכל המאוחר.
אופיר פינס-פז:
יכול להיות שאני עושה פטור מחובת הנחה.
דורית ואג:
העיקר שהכל נלקח בחשבון.
אופיר פינס-פז:
הכל נלקח בחשבון.
אופיר פינס-פז:
אני לא אניח את ההצעה הזו לפני יום שלישי בערב, כדי שאפשר יהיה להצביע ביום רביעי.
אופיר פינס-פז:
אני אדע תשובה עקרונית אולי אפילו היום, אולי מחר, ואז נראה איפה אנחנו עומדים.
אופיר פינס-פז:
אני מעלה את ההצעה להצבעה.
אופיר פינס-פז:
פה אחד.
אופיר פינס-פז:
נגד אין.
אופיר פינס-פז:
אין חברי כנסת נוספים.
אופיר פינס-פז:
בני אלון אמר את דעתו ועזב משום מה, אבל דעתו הייתה מאוד חיובית.
אופיר פינס-פז:
תיקון טעות בחוק ההסגרה ( תיקון מס' 7), התשס"א – 2001
שלמה שוהם:
הנושא הנוסף הוא תיקון טעות בחוק ההסגרה ( תיקון מס' 7), ואני רוצה להזכיר לוועדה במה מדובר.
שלמה שוהם:
חוק ההסגרה ( תיקון מס' 7 ) עבר.
שלמה שוהם:
לחוק היה לוח תיקונים, לוח התיקונים הונח על שולחן הכנסת והוכרז, אבל משום מה לפני ההצבעה לא הודיע יושב ראש הישיבה במליאה שיש לוח תיקונים.
שלמה שוהם:
לעניות דעתי, גם אם לא הודיעו לפני הישיבה, ברגע שהונח לוח תיקונים על שולחן הכנסת והוכרז עליו, ללא ספק זה הונח על שולחן הכנסת וזה היה שם, לדעתי זה עבר וחברי הכנסת ראו את זה.
שלמה שוהם:
אבל, חבריי בלשכה המשפטית שקיבלתי את דעתם בסופו של דבר, ביקשו ליתר ביטחון ולמען הסר ספק לעשות תיקון טעות בחוק.
שלמה שוהם:
בבואנו לתקן את הטעות הזו עכשיו, את לוח התיקונים, במסגרת תיקון טעות על פי פרוצדורה שתיקנו בחוק היועץ המשפטי לכנסת.
אופיר פינס-פז:
מה קורה אם התיקון לא עובר במליאה?
שלמה שוהם:
אז הטעות הזו לא תוקנה.
דורית ואג:
החוק עבר בלי הסעיפים של התיקון טעות.
שלמה שוהם:
אני אומר מה החשש שלהם, למה צריך לתקן.
שלמה שוהם:
בחוק המקורי עבר שבקשת הסגרה לפי חוק זה, צריך להודיע לאדם שנעצר שהוגשה נגדו בקשת הסגרה.
שלמה שוהם:
הם פוחדים שאם תודיעו לו על בקשת הסגרה הוא יוכל להתחמק ולברוח, כי לפעמים זה חודשים לפני שהם באים לעצור אותו.
שלמה שוהם:
הם אומרים שאם הוגשה לגבי אדם עתירה, יש לקבוע שהוא בר הסגרה.
שלמה שוהם:
זאת אומרת, ברגע שפונים לבית המשפט, רק אז מודיעים לו.
שלמה שוהם:
לא מודיעים לו לפני כן ולא נותנים לסנגוריה הציבורית אפשרות לייצג אותו לפני כן.
שלמה שוהם:
אני לא חושב שגם על זה תהיה התנגדות, כך נראה לי.
שלמה שוהם:
אני מבקש מהוועדה לאשר את תיקון הטעות ולהעלותה למליאה לאישורה.
אופיר פינס-פז:
נאשר.
אופיר פינס-פז:
תודה, אני נועל את הישיבה.
אופיר פינס-פז:
היום נדון בהצעת חוק המפלגות (תיקון - עמותות), התש"ס-2000 - הכנה לקריאה ראשונה - של חברי הכנסת פריצקי, בריילוסבקי, נאות ופורז.
אופיר פינס-פז:
חבר הכנסת פריצקי, אני מציע שתציג את הצעת החוק, שהיא מאוד ממוקדת, ותוכל לקבל תשובות מרשם העמותות, רשם המפלגות, משרד המשפטים ומשרד מבקר המדינה.
יוסף יצחק פריצקי:
אדוני היושב-ראש, חברות וחברים, הצעת החוק שלי באה לתקן דבר פשוט מאוד, שעלה במוחי לאחר סיפור "דור שלום" לעירית תל-אביב.
יוסף יצחק פריצקי:
קיימת עמותה יפה, טובה וחשובה ששמה דור שלום, היא קיבלה כספים והוציאה מותג, הוציאה סמל בצורת אליפסה, כולם ידעו עליה, והיא ארגנה מה שארגנה.
יוסף יצחק פריצקי:
מספר ימים לפני הבחירות לעירית תל-אביב יצאה רשימה בשם דור שלם עם אותו סמל, עם אותו סימון, אותם אנשים שעבדו בעמותה עבדו פתאום בסיעה שרצה לכנסת, ופתאום, למרבה הפלא, שינו תדמית ורצו לבחירות.
יוסף יצחק פריצקי:
אם יש עמותה, והיא עמותה קהילתית, למשל, אדם טבע ודין בנושא סביבה ירוקה, עמותות שעוסקות בענייני דת ומדינה, עמותות שעוסקות בענייני קידום מיעוטים - כל הכבוד, אלה פעילויות שצריך לעשות.
יוסף יצחק פריצקי:
אלה עמותות, הן מקבלות כסף, הן מבססות את המותג שלהן יפה מאוד.
יוסף יצחק פריצקי:
אבל הן לא יכולות להפוך למפלגה.
יוסף יצחק פריצקי:
מה הפירוש שהן אינן יכולות להפוך למפלגה?
יוסף יצחק פריצקי:
הפירוש הוא שמפלגה לא יכולה לקחת את הנכסים שלהן, את המותג שלהן, עד כדי הטעיה, ולעשות שימוש, לא בלוגו, לא בסמל, לא בנכסים, לא ברשימת האנשים, לא בשום דבר.
יוסף יצחק פריצקי:
אם אנשים רוצים להקים מפלגה, מאה אחוז, יש חוק המפלגות, וכך ינהגו.
אופיר פינס-פז:
אם קבוצת אנשים שהקימה עמותה רואה כי טוב ורוצה להפוך למפלגה, אתה מציע שהיא תתנתק מהעמותה באופן מוחלט.
אופיר פינס-פז:
באיזו דרך אתה מציע שזה ייעשה?
יוסף יצחק פריצקי:
שהמפלגה, לפי חוק המפלגות, ונתקן את חוק המפלגות, לא תעשה שימוש, לא בכספים, לא בנכסים המוחשיים ולא בשם עד כדי הטעיה.
יוסף יצחק פריצקי:
אני רוצה לאמץ פה מבחן צרכני פשוט.
יוסף יצחק פריצקי:
אם אני רואה משהו שהוא דומה לדבר אחר עד כדי הטעיה, אני לא רוצה שזה יהיה.
יוסף יצחק פריצקי:
אם חבורה שישבה באדם טבע ודין החליטה להקים מפלגת ירוקים, והיא לא עושה שימוש בנכסים והשם הוא לא אדם וטבע ודין, שלא יתפרש כאילו הם עושים משהו.
יוסף יצחק פריצקי:
תהיה מפלגת ירוקים, בלי השם אדם טבע ודין והלוגו יהיה שונה ולא יעשו שימוש בנכסים - מאה אחוז.
אתה וצלר:
דרך אגב, זה לא היה רק בתל-אביב, זה היה הרבה יותר נפוץ.
אתה וצלר:
עמותת דור שלם היתה בכמה רשויות.
אופיר פינס-פז:
יש דוגמה הרבה יותר מובהקת, והיא דווקא מפלגת מרכז, לא ימין ולא שמאל, וזו הדרך השלישית.
אופיר פינס-פז:
זו עמותה שהחליטה יום אחד לרוץ לכנסת, לא לאיזו רשות מקומית, ניצלה את העובדה שבחוקי העמותות אפשר לגייס כספים בהיקפים עצומים, לא על-פי חוק מימון מפלגות, ואמרה בגלוי, היא לא הסתירה: אנחנו נירשם כמפלגה רק בדקה ה-90.
אופיר פינס-פז:
ניצלו את הפרצה בחוק עד הסוף, השתמשו בכל הכללים הנהוגים בעמותות לגיוס המשאבים, ורק ברגע האחרון הפכו למפלגה, ואז חלו עליהם כל כללי המפלגות, אבל הם את ה"קופה" כבר עשו.
יוסף יצחק פריצקי:
לכך התכוונתי, אדוני היושב-ראש.
אופיר פינס-פז:
השאלה, אם זה בא לידי ביטוי בהצעת החוק.
יוסף יצחק פריצקי:
זה הרעיון של הצעת החוק, אבל אני מוכן לשמוע תיקונים והערות.
יוסף לפיד:
אנחנו עשינו ההפך.
יוסף לפיד:
הקמנו עמותה מבית המכון החילוני, שתפעל בנפרד להפצת הרעיון החילוני, וכשקיבלנו שיק של 50,000 דולר מתורם, החלטנו להחזיר לו את הכסף, כדי שלא יהיה חשד שממנים את המפלגה.
אופיר פינס-פז:
זה באמת ראוי להערכה.
אופיר פינס-פז:
אני החזרתי שיק לטד הריסון, זכרונו לברכה, מסיבות אחרות.
יוסף יצחק פריצקי:
אדוני היושב-ראש, הצגתי את הרעיון, ואני פתוח לתיקונים והערות.
אופיר פינס-פז:
רשם המפלגות, מה דעתך על הצעת החוק?
אלישע צידון:
אני לא יודע מה הצעת החוק מחדשת.
אופיר פינס-פז:
אתה הבנת למה הצעת החוק מנסה לתת תשובה?
אלישע צידון:
השתדלתי לרדת לסוף העניין, אבל מבחינתי, כרשם מפלגות, כאשר כתוב בסעיף 8 "לא תירשם מפלגה בשם העלול להטעות", אז במהלך הבחינה שלי, בחינת השם, אני בוחן את זה מול המאגרים שאני מחזיק.
אלישע צידון:
אני חובש כמה כובעים, בין השאר אני רשם החברות ורשם השותפויות ובידי יש מאגרי מידע של רשם העמותות ועוד מאגרי מידע מרכזיים.
שלמה שהם:
האם ברגע שמפלגה לוקחת שם של עמותה כיום, יש בזה כדי להטעות?
אופיר פינס-פז:
לא, אתה הרי לא תפסול אותה.
אופיר פינס-פז:
הוא מציע שתפסול אותה.
אלישע צידון:
אני לא אפסול אותה אם היא תהיה בשם של עמותה.
אופיר פינס-פז:
חבר הכנסת פריצקי מציע הצעת חוק, שאם אתה רואה שקוראים לי עכשיו "הדרך השלישית", כעמותה, ואני עכשיו קורא לעצמי "הדרך השלישית החדשה" כמפלגה, אתה תפסול אותה.
אופיר פינס-פז:
הצעת החוק נועדה לעשות דבר פשוט, ואני אחזור על זה, כי לא היית כשדיברתי.
אופיר פינס-פז:
היתה מפלגה שנקראה הדרך השלישית, המפלגה הזאת אמרה בגלוי שהיא תירשם רק ברגע האחרון אצל רשם המפלגות, כי יש הבדל בין עמותה למפלגה ביכולת לגיוס כספים.
אופיר פינס-פז:
היא גייסה כספים על-פי חוקי העמותות שעל-פיהן, למשל, אפשר לגייס כסף מחוץ-לארץ וכן הלאה.
אופיר פינס-פז:
גיוס כספים למפלגות הוא עניין מסובך, מורכב, קפדני, מבוקר מאוד.
אופיר פינס-פז:
הם נרשמו בדקה ה-90, וכך את הכסף הגדול לצורך תעמולת הבחירות הם עשו כעמותה, ואחר כך הם נרשמו כמפלגה.
אופיר פינס-פז:
יש כאן עיוות.
אופיר פינס-פז:
היתה על זה, נדמה לי, פנייה למבקר המדינה, אני כבר לא זוכר.
אופיר פינס-פז:
חבר הכנסת פריצקי בא לסתום את הפרצה הזאת במובן שמפלגה לא תוכל לעשות שימוש לרגע בהיותה קודם עמותה.
אופיר פינס-פז:
זו כוונת הצעת החוק.
אופיר פינס-פז:
אתה יכול להגיד שזה כבר קיים בחוק, אתה יכול להגיד שאתה בעד, אתה יכול להגיד שאתה נגד, אבל זו כוונת הצעת החוק.
אלישע צידון:
זה לא נובע מהסעיף.
אלישע צידון:
הוא מתייחס לשם בלבד.
אופיר פינס-פז:
יש שני סעיפים.
אלישע צידון:
בסעיף הראשון אין בעיה מבחינתי, בסעיף השני אין לי עמדה.
שלמה שהם:
בעניין הדרך השלישית, אני לא בטוח שזה היה פותר את הבעיה, משום שהדרך השלישית היתה אומרת שהיא עמותה עדיין.
שלמה שהם:
אתה לא יכול למנוע מאותם אנשים להקים מחר מפלגה.
שלמה שהם:
אם הם קוראים לעצמם "הדרך הרביעית" או בשם אחר לגמרי, לא יכולת למנוע את זה מהם.
שלמה שהם:
את כל הפרסומת הם עשו עוד בהיותם עמותה.
דורית ואג:
הוא לא רוצה שישתמשו בכסף.
יוסף יצחק פריצקי:
אדוני השופט בדימוס שהם, יש כאן בקבוק שכתוב עליו "נביעות", החברה השקיעה הון בנביעות, ומחר אני מציג בקבוק מים וכתוב "נביעותֶס", ישר ייתנו לי צו מניעה.
יוסף יצחק פריצקי:
אתה עושה שימוש במותג.
אופיר פינס-פז:
עורכת-הדין קוגוט, משרד המשפטים.
סיגל קוגוט:
אני אתחיל עם הנכסים, כי אני רואה שגם עניין השם קשור לנכסים.
סיגל קוגוט:
היום יש סעיף 8ד בחוק מימון מפלגות, שמסדיר את הנושא של מפלגה שקמה על חורבות עמותה, כלומר, כדוגמת הדרך השלישית, שנדמה לי שהיא נקנסה על-ידי מבקר המדינה, זה תרגיל שלא כל כך הצליח.
אתה וצלר:
החובות של חוק מימון מפלגות חלות עליהם מרגע הגשת הבקשה לרישום המפלגה, לא מרגע ההקמה.
אתה וצלר:
ואז, במידה שממירים כספים שעולים על הוראות סעיף 8(א), הם נתפסים.
סיגל קוגוט:
ההסדר המוצע, מעבר לכך שהוא בחוק המפלגות, ולכן ממילא המבקר גם לא יתעסק אתו, וזה לא המקום הנכון שלו, הוא גם אולי לא דק פורתא לעומת ההסדר הקיים, ואני רוצה לעמוד על ההסדר הקיים, שאולי אפשר קצת לתקן אותו, אבל בעיקרון ההסדר הקיים הוא די טוב.
סיגל קוגוט:
ההסדר הקיים אומר כך: מבחינה פוליטית הוא מכיר בזה שייתכן שגוף שהיה גוף מסוים רוצה להיות מפלגה, הוא לא רוצה שהגוף המפלגתי ינצל את הנכסים שהיו בעבר לגוף הקודם, ולכן הוא כותב שנכסים יכולים להיות מנוצלים, הם ייחשבו תרומה, ומותר יהיה להעביר אותם למפלגה רק אם הם עצמם התקבלו לפי חוק המימון.
סיגל קוגוט:
כלומר, עמותה שמחליטה להתפרק כי היא רוצה לרוץ לכנסת ולהקים מפלגה, אם היא לא אספה 1,700 שקלים רק מאזרח ישראלי ולא מתאגידים, אסור לה, לפי חוק המימון, להעביר שום דבר למפלגה, כי אחרת זו תרומה אסורה מתאגיד והמפלגה תיקנס ותקבל את כל הסנקציות ממבקר המדינה.
סיגל קוגוט:
כמו כן, כל החשבונות של אותה עמותה, שאמורה להעביר רק בתנאי שהיא אספה את זה לפי חוק המימון למפלגה, מבוקרים על-ידי מבקר המדינה.
שלמה שהם:
הם לא יעבירו, הם פשוט יהפכו להיות המפלגה.
סיגל קוגוט:
נכון, על זה אני מדברת.
סיגל קוגוט:
ההצעה הזאת אוסרת את זה.
סיגל קוגוט:
לפי ההצעה, אפילו אם העמותה שוכנת בבניין משרדים וקמה מפלגה והיא רוצה למכור לה בכסף ריאלי, לפי שווי שוק, כי היא לא רוצה לעבור דירה, גם זה אסור, כי כתוב "אסור שימוש".
סיגל קוגוט:
חוק המימון אומר "אסור תרומה", כלומר, אסור לי לקחת את הנכסים ולתת אותם במתנה למפלגה, אבל החוק לא אוסר היום למכור במחיר שוק.
יוסף יצחק פריצקי:
עורכת הדין קוגוט, יש לי מיילינג-ליסט של חברי העמותה.
סיגל קוגוט:
כשאתה רוצה לעשות איזון עם מימון מפלגות אתה פוגע בחירויות אחרות, שבית-המשפט העליון, בפסיקתו, אמר שצריך להיזהר מאוד לא לפגוע בהן כמו חופש ההתאגדות, חופש הביטוי.
יוסף יצחק פריצקי:
אני לא חוסם את חופש ההתאגדות.
יוסף יצחק פריצקי:
אם אתה רוצה להתאגד, תתאגד כמפלגה, זה בסדר גמור.
סיגל קוגוט:
כאן אני עוברת לבחירת השם.
סיגל קוגוט:
בחירת השם זה חלק מהזהות, זה נחשב כחלק מחופש ההתאגדות, זה לא סתם שאומרים יהיה לך שם כזה או שם אחר, לא כך זה נתפס בפסיקה, זה חלק מההצהרה על הזהות שלך, לכן צריך מאוד להיזהר.
סיגל קוגוט:
הגיוני שעמותה קיימת לא תיתן למפלגה להירשם בשמה, זה סביר, זה קיים בחוק העמותות, אבל אם היא רוצה להמיר את פעולתה, היא לא רוצה להריץ רשימה וגם להישאר בתור עמותה, גם לאסוף תרומות כמו שהיא רוצה - - -
אופיר פינס-פז:
צריך תקופת צינון של תשעה חודשים או של שנה.
סיגל קוגוט:
כתוב פה גם "שהיתה רשומה", אפילו לפני 20 שנה.
יוסף לפיד:
יש פה שימושים לרעה בכל מיני אופנים.
יוסף לפיד:
היה יושב-ראש הוועד למען החייל בשם מוטקה ניר, אם אני לא טועה, שערב בחירות הוא רץ לראשות העיר אשקלון.
יוסף לפיד:
הואיל והוא היה יושב-ראש הוועד למען החייל, פתאום הוועד למען החייל פרסם הודעות ענק, "למען חיילינו", עם צילום ענק של מוטקה ניר.
יוסף לפיד:
לך תוכיח שהוא עשה את זה בשביל להיבחר.
עמירם בוגט:
זה אסור גם היום.
סיגל קוגוט:
בג"ץ בלם את זה במידת מה.
יוסף לפיד:
דבר נוסף הוא, שאתה יכול בתור עמותה לעשות כל דבר שהוא פוליטי.
יוסף לפיד:
דהיינו, עמותה אוספת כסף ויושב-ראש העמותה מתפרסם בצילומים וכן הלאה, וברגע האחרון רק משנים שם, אבל כולם יכולים להבין, ואת זה צריך למנוע.
יוסף יצחק פריצקי:
זה בדיוק מה שאני רוצה.
אופיר פינס-פז:
עמירם בוגט, אתה רוצה לתרום לנו את תרומתך לדיון?
עמירם בוגט:
אין לי הרבה מה לתרום, סך הכול זו שאלה ערכית בין האפשרות שגופים חדשים חייבים כסף, רוצים להתרומם ולהיכנס למשחק הפוליטי בשלב יותר מאוחר.
עמירם בוגט:
דוגמה שיכולה להיות, זה הנכים היום או המילואימניקים היום, וכל אלה שאין להם כוונה רעה, הם רק רוצים לעשות דברים טובים, ומגיע להם בשלב מסוים גם להיכנס למשחק הפוליטי אם הם ירצו, וכך נבנה החוק באותו סעיף 4, בחוק המבקר, וזה היה האיזון.
עמירם בוגט:
אם היום אנחנו חושבים שהאיזון מנוצל לרעה, ואני מסכים שהוא מנוצל לרעה, צריך לשנות את זה, אבל עדיין לא לסגור את הדלת לחלוטין.
יוסף יצחק פריצקי:
הצעת היושב-ראש היא הצעה מצוינת, היא אומרת לקחת תקופת צינון של שנה.
אופיר פינס-פז:
שנה זה הרבה מדי.
אופיר פינס-פז:
תהיה ביקורת ויבואו ויגידו בצדק, שחבר הכנסת פריצקי לא רוצה תחרות, וזו לא כוונת החוק.
אופיר פינס-פז:
כוונת החוק היתה למנוע ניצול לרעה.
אופיר פינס-פז:
מערכת בחירות בישראל היא שלושה חודשים, וזה המון זמן, אם מדברים על שישה חודשי צינון זה המון זמן, שנה, זה להגיד: חבר'ה, אנחנו לא רוצים אתכם בפוליטיקה.
יוסף לפיד:
מה יהיה אם התעוררות תחליט להיות מפלגה?
יוסף לפיד:
זה קרוב ללבך.
יוסף יצחק פריצקי:
אדון בועז לול יכול ללכת למפלגת העבודה ולומר: שלום, אני בועז לול, יש לי רקורד פוליטי, תבחרו בי בפריימריז.
יוסף יצחק פריצקי:
זה בסדר גמור, אבל לא לזה אני מתכוון.
יוסף יצחק פריצקי:
אני מתכוון שתקום מפלגה שלא תיקרא התעוררות, היא תיקרא קימה או התעוררות חדשה עם אותו לוגו.
אופיר פינס-פז:
זה לא רק השם, אלא הכסף.
אופיר פינס-פז:
עמותת התעוררות פועלת בלי הגבלות, וכך עמותות צריכות לפעול, אבל אם אתה רוצה להפוך למפלגה, חלים עליך הכללים.
אופיר פינס-פז:
לכן תקופת צינון של שישה חודשים היא סבירה.
אופיר פינס-פז:
על יותר מזה לא הייתי הולך, זה נראה לי מרחיק לכת, זה כמו צו גירוש.
אופיר פינס-פז:
דרך אגב, גם על קצינים עשינו אותו דבר, עשינו בסוף שישה חודשים ולא שנה, כי אחרת, אתה אומר לאלופים: אנחנו לא רוצים אתכם בפוליטיקה.
אופיר פינס-פז:
אנחנו רוצים אתכם, אבל אנחנו רוצים שתחשבו לפני שאתם נכנסים.
יוסף יצחק פריצקי:
בטעות התייחסתי רק לכנסת, אבל אני מדבר גם על בחירות לרשויות מקומיות.
סיגל קוגוט:
אבל אלה חוקים אחרים, שהוועדה הזאת לא עוסקת בהם.
שלמה שהם:
ועדת הפנים עוסקת בזה.
אופיר פינס-פז:
אי-אפשר לתקן תיקון עקיף לחוק הרשויות המקומיות?
אופיר פינס-פז:
עשינו את זה מאה פעמים.
סיגל קוגוט:
לגבי הרשויות המקומיות צריך גם לעשות תיקונים בחוק הבחירות וגם בחוק המימון.
דורית ואג:
אני לא מבינה מה יעשו עם הכסף של העמותה כשסוגרים אותה לפני שמקימים מפלגה.
יוסף יצחק פריצקי:
יש חוק, ויגיד לך רשם העמותות, שאם העמותה מתפרקת חייבים להעביר את זה למטרה דומה לעמותה אחרת.
עמירם בוגט:
לדוגמה, ניקח את עמותת התעוררות.
עמירם בוגט:
עמותת התעוררות צוברת עכשיו נכסים, מקבלת את סעיף 46 מוועדת הכספים, סביר להניח, וכן הלאה.
עמירם בוגט:
בעוד שנה יהיו בחירות, והיום היא מחליטה שהיא רוצה להתמודד, מה היא צריכה לעשות לפי ההצעה?
יוסף יצחק פריצקי:
להעביר את זה לעמותה אחרת.
אתה וצלר:
אם היא תמכור נכסים למפלגה, מה רע בכך?
יוסף יצחק פריצקי:
גברתי ממשרד המבקר, אם אתם מוכנים להתחייב שאתם תבדקו, כמו שאמרה עורכת-הדין קוגוט, אם זה שווי שוק, אז בסדר, בבקשה.
יוסף יצחק פריצקי:
אני לא רוצה למנוע שווי שוק.
אופיר פינס-פז:
הם יבדקו בכל מקרה, כי הם בודקים כל מפלגה.
עמירם בוגוט:
הם מעבירים בחינם.
עמירם בוגוט:
עולמי וביתי העבירו לישראל בעליה נכסים בחינם 101 יום לפני הבחירות, וזה נחשב חוקי.
סיגל קוגוט:
לא, דווקא ישראל בעלייה שילמה, ולכן היא לא נקנסה, והדרך השלישית לא שילמה והיא נקנסה.
אופיר פינס-פז:
גברת אתה וצלר.
אתה וצלר:
לסעיף הראשון אני לא אתייחס, אני אתייחס לסעיף השני.
אתה וצלר:
כיום קיים סעיף 8(א) שאומר: כל תרומה מכל תאגיד.
אתה וצלר:
זאת אומרת, שאם עמותה תעביר נכסים למפלגה, ברור שהיא נופלת במסגרת 8(א).
עמירם בוגט:
השאלה היא התקופה.
עמירם בוגט:
אם אני מעביר שנה לפני הבחירות - - -
סיגל קוגוט:
אף פעם אסור לקבל תרומה מתאגיד.
עמירם קוגט:
אני עדיין לא סיעה, אני גוף חדש, ועדיין הבחירות הם 200 ימים ויותר מהיום, אני מפלגה, ובאותו יום אני יכול להעביר.
עמירם קוגט:
אני מפלגה ולא סיעה.
אתה וצלר:
איך תעביר?
אתה וצלר:
אתה לא יכול לקבל תרומה יותר מ-900 שקלים או 1,700 שקלים לפני הבחירות.
עמירם בוגט:
זה חל רק על סיעות או 100 ימים לפני.
אתה וצלר:
לא, מהיום שמגישים בקשה לרישום מפלגה אצל רשם המפלגות.
אופיר פינס-פז:
מפלגה, לא סיעה.
סיגל קוגוט:
על מפלגה זה חל כל השנה.